Guilty as Sin?

"" (בעברית: "אָשָׁם כְּחֵטְא?") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה התשיעית מתוך אלבומה ה-11 של סוויפט, The Tortured Poets Department.

 רקע 
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת  כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-6 בפברואר 2024 חשפה סוויפט את רשימת הרצועות באלבום. "" הוכלל כרצועה התשיעית שלו. ב-11 באפריל נודע כי אורך השיר עומד על ארבע דקות וארבע עשרה שניות.

 כתיבה וניתוח מוזיקלי 

סוויפט כתבה והפיקה את "Guilty as Sin?" יחד עם ג'ק אנטונוף, שגם תכנת את השיר וניגן על תופים, בס, גיטרה חשמלית, גיטרה אקוסטית וג'ונו. השיר הוקלט על ידי אולי ג'ייקובס ולורה סיסק באולפני ההקלטות של קונוויי בלוס אנג'לס ובאולפני Electric Lady בניו יורק, בעוד שקולה של סוויפט הוקלט על ידי סיסק וכריסטופר רו באולפני Electric Lady בניו יורק וב-Prime Recording בנאשוויל. המיקס של השיר נעשה על ידי ברייס בורדון וסרבן גניאה באולפני MixStar בווירג'יניה ביץ'.

אורך השיר 4 דקות ו-14 שניות. זהו שיר בסגנון רוק קל ופופ רוק בסגנון שנות ה-90, המשלב סגנונות של רוק, קאנטרי ופולק מנגינת השיר מלווה בגיטרה ובתופים חיים. בפזמון, סוויפט שרה באמצעות מליסמה. מבחינה לירית, השיר עוסק בתשוקה שבה דמותה של סוויפט, בעודה במערכת יחסים, כמהה לאינטימיות עם גבר אחר. מערכת היחסים המדוברת גורמת לה להרגיש לכודה ("My boredom's bone deep/ This cage was once just fine/ Am I allowed to cry?/ I dream of crackin' locks") – סוויפט מרגישה משועממת במערכת היחסים שהיא נמצאת בה, היא מרגישה לכודה עד כדי כך שהיא חולמת על לפרוץ את המנעולים ולברוח. היא מפקפקת בשאלה האם עליה להיות אשמה לגבי מחשבותיה המיניות ("What if he's written 'mine' on my upper thigh / Only in my mind?") – סוויפט מתחילה לדמיין דברים שהיא רוצה שיקרו, היא מסבירה אותם בצורה רציונלית ("Without ever touching his skin, how can I be guilty as sin?") – סוויפט מנסה להחליט אם היא אשמה או לא, מכיוון שהיא לא באמת עשתה כלום, הכל נמצא בדמיון שלה.

השיר כולל דימויים דתיים נרחבים, כאשר סוויפט שרה, "What if I roll the stone away?/ They're gonna crucify me anyway" – סוויפט אומרת שלא משנה מה היא תעשה, "יצלבו אותה", מה שמראה שהיא מודעת לתפיסתם של אחרים כלפיה. המילים, "These fatal fantasies/ Giving way to labored breath/ Taking all of me/ We've already done it in my head" – הם כבר "עשו את זה" בראשה של סוויפט, פורשו כרמיזה לאוננות על ידי עיתונאים, כולל לורה סניפס מהגרדיאן וקלייר ת'ורפ מה-BBC. מהרה בונר מקוסמופוליטן ציינה כי "Guilty as Sin?" קשור מבחינה מילולית לשיר "Carolina" של סוויפט משנת 2022, שיר הכולל את המשפט "Guilty as Sin. בינתיים, בריאן וסט מ-The Tennessean השווה את נושא הבגידה שבשיר לשיר "Gorgeous", שיר מאלבומה של סוויפט משנת 2017, Reputation.

השיר כולל אזכור ללהקה הסקוטית The Blue Nile  ולסינגל שלהם משנת 1989 "The Downtown Lights" במילות השיר ("Drowning in the Blue Nile/ He sent me 'Downtown Lights'/ I hadn't heard it in a while") – סוויפט אומרת שהיא "טובעת" בלהקה, מה שגם יכול להיות מפורש שהיא טובעת בנהר הנילוס (The Blue Nile), סוויפט מוסיפה ואומרת שהוא שלח לה את השיר של הלהקה, ושהיא לא שמעה אותו הרבה זמן. אזכור זה הוביל לעלייה של 1,400% בהשמעות של "The Downtown Lights" תוך ארבעה ימים מיציאת The Tortured Poets Department, ולעלייה במכירות תקליטי הוויניל של אלבומי הלהקה.
 ביקורות 

"Guilty as Sin?" זכה לביקורות חיוביות מצד מבקרי מוזיקה. קן טאקר מ-NPR העריך את השיר על כך שהציג את הצדדים הפגיעים והחלשים של סוויפט בהשוואה לרוויה של תרבות הפופ העכשווית שעוסקת בעיקר ב"נשים חזקות, קשוחות, מושלמות ועצמאיות" ומצא שהשיר בעל "תדמית רטרוגרדית בחוכמה". בביקורת על האלבום עבור Vanity Fair, תיארה ארין ונדרהוף את השיר כ"קסום ומרתק" וראתה בו כ"שיא הרגש" של האלבום. בביקורת של האלבום עבור The Spinoff, אלכס קייסי ואייזאיה טור בחרו בשיר כאחד המועדפים עליהם. באופן דומה, רוס הורטון מ-MusicOMH ייחס את הצלחת השיר לרגשותיו המילוליים האמביוולנטיים ואמר שהשיר "יהיה גולת הכותרת בכל אחד מהאלבומים שלה" – לא משנה באיזה אחד הוא היה נמצא.

ההפקה ושירתה של סוויפט זכו גם הם לשבחים. וסט תיאר את השיר כ"שיר קליט עם הרמוניות מוארכות ואתריות". באייריש אינדיפנדנט, ג'ון מיגר שיבח את המילים ואת שירתה של סוויפט, הוא הוסיף ואמר שבשיר יש את "אחת ההקלטות הנעימות ביותר של סוויפט אי פעם". ג'ון וולמאכר מ-Beats Per Minute אמר שהשיר היה אחד השירים הטובים יותר באלבום, תוך הדגשת הגיטרה ה"חושנית" לצד שירה "מפתה" ו"שופעת". באטלנטיק, ספנסר קורנהאבר סבר כי "Guilty as Sin?" הוא אחד הרגעים הטובים ביותר באלבום בזכות השילוב "המושלם" שלו בין תופים חיים, אלמנטים של רוק/קאנטרי, וקולה ה"חריף" של סוויפט. ג'ייסון ליפשוץ מבילבורד דירג את "Guilty as Sin?" במקום התשיעי מתוך 31 הרצועות במהדורת האלבום הכפול של The Tortured Poets Department, וכתב: "הזיקוקים האמיתיים מגיעים מהניואנסים הקוליים של סוויפט".

מרי סירוקי שכותבת עבור Consequence בחרה ב-"Guilty as Sin?" כאחד מ"שירי הפופ החיוניים" של האלבום. באופן דומה, אנה לשקייביץ' מהניו סטייטסמן בחרה בו כאחד מ"שירי הפופ הבהירים [ש]זוהרים מבעד לערפל". לינדזי זולדז מהניו יורק טיימס העריכה את השיר בזכות הפקת הרוק הרך שלו משנות ה-90 ובזכות השירה של סוויפט. וויל הודג'קינסון מהטיימס נתן לשיר ארבעה כוכבים מתוך חמישה וכתב: "ההגשה הכנה והאמריקאית לחלוטין פוגעת במידה מסוימת בארוטיקה, אבל היא מגיעה היישר מבית הספר של פליטווד מק לפופ-רוק בהשראת רומנטיקה הרת אסון". מריה שרמן מ-סוכנות הידיעות AP נתנה ביקורת שלילית, ואמרה ש-"Guilty as Sin?" הוא אחד מ"הטעויות" של האלבום בשל המילים "המגוחכות" שלו.

 הופעות חיות 
סיבוב ההופעות של סוויפט, The Eras Tour, החל במרץ 2023 בכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. ב-20 באוקטובר 2024, סוויפט סיימה את שירי ההפתעה במיאמי עם מחרוזת על הפסנתר שכללה את "Mirrorball" מתוך Folklore ואת "Guilty as Sin?".

 קרדיטים 
 טיילור סוויפט – שירה, כתיבה, הפקה
 ג'ק אנטונוף – הפקה, כתיבה, תופים, תכנות, כלי הקשה, ג'ונו, בס, גיטרה חשמלית, גיטרה אקוסטית
 סרבן גניאה – מיקסינג
 ברייס בורדון – מיקסינג
 לורה סיסק – תכנות קול
 אולי ג'ייקובס – תכנות קול
 ג'ון שר – תכנות קול
 ג'ק מאנינג – תכנות קול
 כריסטופר רו – מהנדס קול
 רנדי מריל – מאסטרינג
 בובי הוק – כלי מיתר
 מיקומי שיא 

קישורים חיצוניים

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט